晁补之
阎子常携琴入村
阎夫子，通古今。
家徒四壁犹一琴，今年二月雨霖霪。
喜君垄麦如人深，屋间幽默咸池音。
高山流水我非听，听我说君辛苦吟。
薛老村西十里地，旱日燎原无柳林。
芒鞋曳杖逐镰笼，当午未食饥烧心。
芸芸麦田翻黄波，蝻虫盘穗如蜗螺。
麦未收打催种豆，屋下迹少田间多。
阎夫子，时我过。
我与夫子良同科，四体虽勤口餔众。
煮豆然萁穷奈何，人谓君琴语辛苦。
此曲无乃伤天和，君不见夫子宋围不糁犹弦歌。